**Кодекс за ученици кои ќе следат настава од далечина**

усогласен со План за одржување на наставата во основните исредни училишта учениците во учебната 2020/21 година во време на панденија од КОВИД- 19

* Доколку родителот/старателот, сака неговото дете наставата да ја следи со учење од далечина, поднесува изјава до Училиштето дека ученикот ќе следи настава со учење од далечина и ќе биде редовно присутен на наставата со учење од далечина, согласно распоредот за часови на паралелката (за ученици од прво до трето одделение, како и за ученици од четврто до деветто одделение за кои е добиена согласност за физичко присуство на наставата)
* Во паралелките во кои има ученици кои следат настава со учење на далечина, наставникот согласно условите, можностите и специфичностите на наставната единица во рамките на одреден наставен предмет може:

1. додека го држи часот да ги вклучи и учениците кои следат настава од далечина (за што треба претходно да ги извести),
2. да го сними реализираниот наставен час и да го испрати на учениците кои следат настава од далечина,
3. да изготви печатени материјали кои ги преземаат родителите во соработка со наставникот/класниот раководител/образовниот асистент,
4. да одржи час само за учениците кои следат настава од далечина,

* Наставата за учениците од четврто до деветто одделение во основното образование се реализира со учење на далечина и со физичко присуство.
* Наставата со учење на далечина, наставниците ја реализираат од училница во училиштето со користење на националната платформа, а учениците истата ја следат од дома со директно вклучување на наставниот час
* При настава со учење на далечина работниот ден на ученикот трае од 3 до 5 саати дневно, во зависност од возраста на учениците и одмор од 10 (десет) минути по секој наставен час или активност. Наставниот час трае 30 минути
* Учениците со попреченост кои имаат поддршка од образовен асистент, продолжуваат со поддршката на образовниот процес на учениците во домот на ученикот и треба да бидат во постојана комуникација и координација со инклузивниот тим во училиштето и родителите (ако родителите/старателите одлучиле ученикот да следи настава од далечина)
* Учениците кои имаат потврда од матичен лекар/педијатар дека поради својата здравствена состојба не треба да посетуваат настава со физичко присуство следат настава со учење од далечина
* Родителот/старателот до училиштето доставува медицинска документација и потврда од матичен лекар
* Учениците кои следат настава од далечина дожни се да го почитуваат распоредот на часовите, да се вклучуваат во наставата во предвиден период, да се редовни, да ги почитуваат и следат упатставата на наставникот, да не ја реметат наставата, истата да ја следат со исклучени микрофони се додека не добијат поинаква инструкција од наставникот, да не комуницираат помеѓу себе на теми надвор од наставниот материјал или упатството од наставникот за групна работа, да не споделуваат линкови за вклучување на платформа за релизирање на настава од далечина со други лица, добиените задачите да ги извршуваат навремено и самостојно, консултации и доставување на домашните работи да се извршуваат во време договорено со наставникот, за време на наставата да се пристојно облечени и седнати на столче, да не козумираат храна за врене на часовите.
* За учениците кои немаат пристап до ИКТ или интернет, Училиштето ќе организира настава со физичко присуство во Училиште, со согласност од родителите/старателите (доколку добие согласност од Влада за физичко присуство на учениците)
* Доколку родителите не се согласуваат наставата да биде со физичко присуство, Училиштето ќе изготвува печатени материјали кои родителите ќе ги преземаат во соработка со наставникот/одделенскиот раководител/образовниот асистент. Покрај ова во интерес на децата, Училиштето во договор со родителите ќе договараат најбезбеден начин за давање и преземање на учебните материјали, домашните задачи и други училишни обврски за учениците
* Учениците се должни да доаѓаат во Училиште за проверката на знаењата, на секое тромесечие по однапред утвреден распоред на паралелки, број на ученици во паралелка и времетраење на проверката со почитување на сите протоколи за заштита
* Училиштето ќе изготвува распоред за проверка на знаењата на учениците најдоцна 2 недели пред предвидените термини и истиот ќе го објавува на веб страната на Училиштето и на националната платформа за учење на далечина
* Доколку ученикот е спречен да се појави во предвидениот термин за проверка на знаењата, во договор со наставникот закажува друг термин или доколку е болен, друг начин на проверка на знаењата
* По завршување на процесот на проверка на знаењата на учениците, одделенскиот раководител по електронски пат го известува родителот за постигнатиот успех на неговото дете, утврден на наставнички совет
* Реализацијата на наставата и отсуствата на учениците се евидентираат во е-дневник и во дневникот на паралелката
* Доколку ученикот кој следи настава со учење на далечина не се вклучи на настава повеќе од пет дена, наставникот со стручната служба во училиштето реализира посета на ученикот во неговиот дом и спроведува разговор со родителот за неопходноста од задолжително и редовно следење на наставата.
* За извршената посета и разговор со родителот/старателот се составува белешка
* За нередовно присуство на наставата се применуваат педагошките мерки утврдени во Законот за основното образование
* Ученикот кој не може да биде оценет поради отсуство од најмалку една третина од фондот на наставни часови од одредени предмети, има право да полага одделенски испит по предметите по кои не е оценет, согласно Законот за основното образование

Изготвил: Директор

Педагошко – психолошка служба \_\_\_\_\_\_\_\_\_\_\_\_\_\_\_\_\_\_

Лидија Пешевска